Predkladacia   správa

	Na základe  ustanovenia § 209 ods. 3 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti ( ďalej len "Exekučný poriadok") a o zmene a doplnení ďalších predpisov v znení neskorších predpisov Ministerstvo spravodlivosti Slovenskej republiky pripravilo a predkladá na ďalší legislatívny proces návrh Výnosu Ministerstva spravodlivosti Slovenskej republiky, ktorým sa vydáva Kancelársky poriadok pre súdnych exekútorov.

	Doterajšia právna úprava týkajúca sa manipulácie so spismi, ich úschovy, vedenia registrov a ďalších evidenčných pomôcok je upravená v Kancelárskom poriadku pre súdnych  exekútorov s účinnosťou od 1. augusta 1998 podľa zákona č. 233/1995 Z. z. o súdnych exekútoroch a exekučnej činnosti v znení zákona č. 211/1997 Z. z. a zákona č. 353/1997 Z. z..  

V dôsledku neskoršie prijatých právnych úprav k Exekučnému zákonu niektoré ustanovenia Kancelárskeho poriadku však stratili opodstatnenie, pričom z doterajšej praxe vyplynulo, že manipulácia so spismi a postup súdnych exekútorov si vyžaduje novú prehľadnejšiu a precíznejšiu úpravu kancelárskych prác v súlade s platným právnym stavom.